《永康》
明代·文林

画舸乘风入永康，疏花缘岸一溪长。
山淘麦浪青重叠，云衅鱼溪白渺茫。
王事有程行作吏，胜游无侣梦还乡。
直输渔父芦汀畔，斗酒浑家醉野航。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。